b'\n_START_ARTICLE_\nExile (japanilainen yhtye)\n_START_PARAGRAPH_\nExile (jap. \xe3\x82\xa8\xe3\x82\xb0\xe3\x82\xb6\xe3\x82\xa4\xe3\x83\xab, Eguzairu) on japanilainen seitsem\xc3\xa4n hengen muodostama j-pop-yhtye. Sen levy-yhti\xc3\xb6 on Rhythm zone._NEWLINE_Ryhm\xc3\xa4n nykyinen johtaja Hiro kuului alun perin Zoo-nimiseen yhtyeeseen, joka hajosi 1990-luvun puoliv\xc3\xa4liss\xc3\xa4. Vuonna 1999 h\xc3\xa4n perusti uuden J Soul Brothers -ryhm\xc3\xa4n, jonka nimi muutettiin Exileksi vuonna 2001. Levynkansitaiteessa ja mainoksissa yhtyeen nimi kirjoitetaan kokonaan isoin kirjaimin (EXILE). Marraskuussa 2003 yhtye teki uuden version Zoon hitist\xc3\xa4 Choo Choo Train ja myi yli miljoona levy\xc3\xa4._NEWLINE_My\xc3\xb6s Exilen vuoden 2007 lopussa ilmestynyt albumi Exile Love on myynyt huomattavan hyvin, yli miljoona kappaletta.'